**ОСНОВНА ШКОЛА „ БРАНКО РАДИЧЕВИЋ“ МЕЛНИЦА**

**ИЗВЕШТАЈ О РЕАЛИЗАЦИЈА АКЦИОНОГ ПЛАНА ЗА РАЗВОЈНО ПЛАНИРАЊЕ**

**Школска 2020 /2021. година**

**Циљ:** Обезбедити ученицима услове за стицање квалитетног и функционалног знања усмереног на правилан развој у савремено опремљеној и функционалној школи уз подстицање и развијање индивидуалности, талената, толеранције, ненасилне комуникације и међусобно уважавање свих актера школског живота и рада.

**Задаци:**

* Прилагођавање облика рада образовним и васпитним потребама ученика
* Унапређење квалитета наставе уз примену одговарајућих дидактичо-методичких решења
* Промовисати постигнућа ученика и наставника
* Интезивирати рад у оквиру ваннаставних активности
* Организовати стручно усавршавање у установи
* Учини школски простор безбедним
* Опремити спортска игралишта за децу и ученике у дворишту школе
* Додатно опремање школе наставним средствима и опремом
* Обезбеђивае адекватних материјално-техничих слова за рад
* Сарадња са установама у окружењу

Школа је током школске 2020 / 2021. године у оквиру стручног усавршавања реализовала семинар 14 - 15. 10. 2020. године „Научи да рукујеш мултимедијалним уређајима и подешавањем система“ K2, Унапређивање дигиталних компетенција ученика и наставника и употреба информационо-комуникационих технологија у реализацији образовно-васпитног процеса, који носи 16 бодова. Семинар је омогућио наставницима да усаврше дигиталне компетенције које су нарочито значајне у условима пандемије и наставе на даљину.

У школској 2020/2021. године у оквиру естетског уређења школе извршени су молерско – фасадерски радови на библиотеци која је настала преграђивањем ходника у школи у Мелници. Реновирани су тоалети у Мелници и Стамници и прилагођени су потребама ученика и запослених. Реновирање је захтевало и замену електричних инсталација и водовода, опремање бојлерима и санитаријама. Замењено је девет прозора, четворо врата. На школи у Мелници пет и четири у Стамници. Урађени су пројекти за кров на школи у Стамници и за аутоматску дојаву пожара.

Када је реч о опреми набављена су три рачунара, један лаптоп, штампач за Стамницу, два блутут звучника и две табле. Проширена је и опрема за физичко и здравствено васпитање и то: дресови, лопте,мрежа и сталак за одбојку, струњаче, обручи за кошарку.

Кухиња је опремљена шпоретом, бојлером, посуђем и малим кућним апаратима (миксер) за потребе исхране ученика, а помоћни радници су такође добили додатну опрему ( бушилицу).

Набављен је противпожарни апарат.

Остварена је сарадња стручних већа око тематског панирања. Тематски дан је обележен у складу са планом и прогамом.

Постигнућа ученика на такмичењима као и активности школе промовишу се на сајту и Фејсбук старници школе.

Игралиште за децу предшколског узраста није опремљено и то ће бити у плану за наредну школску годину.